જોકે વિદ્યાર્થીઓ માટે તો એકના બદલે બે પરીક્ષાઓ થઈ. એન્જિનિયરિંગની બે અને મેડિકલની બે. બંને સ્ટ્રીમના વિદ્યાર્થીએ વળી ચાર પરીક્ષા આપવી પડશે. સરવાળે પરીક્ષા સરળ થઈ તેમ લાગે, પણ વધુ એક પરીક્ષા વધી એટલે સરવાળો શું થયો? બીજું બોર્ડની પરીક્ષા પહેલાં એક પરીક્ષા આપી દેવાની, પછી બોર્ડની પરીક્ષા આપવાની અને ફરી એકાદ મહિનામાં બીજી પરીક્ષા આપવાની. બોર્ડના વિદ્યાર્થી માટે છેલ્લું અડધું વર્ષ માત્ર પરીક્ષાઓનું ચિંતામાં જ જશે.